**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.30 O’R GLOCH 4.3.25**

**3.1 YMDDIHEURIADAU**

Cyng. Beth Bailey, Denise Stone, Evan Owen, a Eryl Jones-Williams (Cyngor Gwynedd).

**3.2 PRESENNOL**

Cyng. William Hooban (Cadeirydd), Nia Rees (Is-Gadeirydd), Edward Griffiths, Sian Edwards, John Ceri Evans, Sion Ifor Williams, Edward Williams, Jennifer Yuill, Deilwen Anderson,

**3.3 CYHOEDDIADAU Y CADEIRYDD**

Diolchodd y Cadeirydd i’r Is-Gadeirydd am gadeirio cyfarfod diwethaf y Cyngor.

**3.4 COFNODION**

Derbyniwyd cofnodion o gyfarfod Chwefror 4ydd 2025 fel rhai cywir.

**3.5 MATERION YN CODI O’R COFNODION**

O dan Cyhoeddiadau y Cadeirydd angen newid y linell gyntaf i “fe wnaeth y Cadeirydd ofyn i’r Cyng. Evan Owen a fyddai eisiau cario ymlaen gyda’i gwyn o fwlio” ac ar y diwedd i newid i “Nid oedd y Cyng. Evan Owen eisiau cario ymlaen gyda’i gwyn a fe wnaeth pawb gytuno i gychwyn gyda llechen lan”

**3**.**6 DATGAN BUDDIANT**

Datganodd y Cyng. Sian Edwards ddiddordeb yng nghais ariannol Cyfeillion Ysgol Gynradd Dyffryn Ardudwy ag fe arwyddwyd Dogfen Datgan Diddordeb Personnol ganddi a ni chymerodd ran pan drafodwyd y cais.

Datganodd y Cyng. William Hooban ddiddordeb yng nghais ariannol Clwb Peldroed Dyffryn Ardudwy ag fe arwyddwyd Dogfen Datgan Diddordeb Personnol ganddo a ni chymerodd ran pan drafodwyd y cais.

**3.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams:- ‘Rwyf yn dal i dderbyn amryw o gwynion ynglyn a colli y trenau olaf tua’r gogledd a tua’r de ar lein y Cambrian ar ol i Trafnidiaeth Cymru gwtogi yr amserlen gaeaf. Dyma beth ofynais i’r Cyngor Llawn. Cwestiwn gan y Cynghorydd Eryl Jones-Williams**:** A fydd Cyngor Gwynedd yn gwneud sylwadau cryf i Drafnidiaeth Cymru a Llywodraeth Cymru ynghylch colli’r trenau olaf i’r gogledd a’r de ar linell Rheilffordd Arfordir y Cambrian ar ôl i Drafnidiaeth Cymru leihau’r amserlenni gaeaf? Nid oes unrhyw fysiau ar gwbl ar y noswaith rhwng Machynlleth a Fairbourne nac rhwng Bermo a Phorthmadog, felly nid oes unrhyw drafnidiaeth gyhoeddus arall ar gael. Bydd y penderfyniad hwn yn effeithio ar weithwyr yn y diwydiant lletygarwch a staff siopau lleol, ac yn mynd yn erbyn polisi Llywodraeth Cymru o annog llai o deithiau car, er bod llawer o bobl yn y ardal hon heb geir. Ateb – Aelod Cysgodol y Cabinet dros yr Amgylchedd, y Cyng. Craig ab Iago**:** Hoffwn ddiolch i'r Cyng. Eryl Jones-Williams am y cwestiwn. Diolch am y cwestiwn. Nid oes gennyf lawer i'w ychwanegu at yr ateb ysgrifenedig heblaw am ddweud fy mod i'n rhannu eich pryder ynghylch sefyllfa trafnidiaeth gyhoeddus Gwynedd, ac rwy'n croesawu unrhyw gyfle i godi ymwybyddiaeth am hyn. Mewn gwirionedd, rydym eisoes wedi gwneud llais y Cyngor ei glywed gan y Llywodraeth. Cafwyd rhai llwyddiannau yn yr ystyr bod y trenau cyntaf wedi'u hailgyflwyno, ond nid oedd y trenau olaf. Bydd llawer o llinellau yn cau yn ddiweddarach y mis hwn ag i mewn i fis Ebrill. Os ydych chi'n defnyddio'r trenau ar gyfer teithiau hir, mae'n rhaid ichi wirio gan y bydd bws yn disodli'r trenau mewn sawl ardal. Mae Gwynedd o ddifri am hyfforddiant ar gyfer Cynghorwyr ac mae'r pwyllgor Gwasanaethau Democrataidd wedi nodi y bydd rhaid i Gynghorwyr fynychu nifer o gyrsiau hyfforddiant ac adnewyddiad gyda rhestr yn cael ei chyhoeddi o'r rhai nad ydynt yn mynychu. Bydd yr awgrymiadau ar ddiogelwch Cynghorwyr yn cael eu cryfhau ac hefyd sut i gyfeirio aelodau'r gymuned at sut i geisio cymorth gyda phroblemau ariannol ac ymwybyddiaeth o sgamiau. Mae gennyf wybodaeth am breswylwyr lleol

811................................................Cadeirydd

sydd wedi cael eu sgamio allan o filoedd o bunnoedd ac mae ormod o gywiliydd ganddynt i hysbysu'r heddlu. Dylid rhoi mwy o bwyslais ar forwmau lleol fel Forwm Meirionnydd. Roedd enghraifft dda mis diwethaf o adroddiadau rhagorol gan Steffan Jones, o’r Adran Priffyrdd, Jonathen Cawley o Barc Cenedlaethol Eryfi a Adra ar eu polisïau. Yn anffodus, nid wyf wedi derbyn y copïau eto. Mae Parc Cenedlaethol Eryri yn brin o staff ac mae hysbysebion yn cael eu gosod am staff. Mae Parc Cenedlaethol Eryri mewn dyled am oddeutu £680,000 ac mae’n debygol y bydd hyn yn cyrraedd £1 miliwn yn y 18 mis nesaf. Oherwydd bod llithriadau tir yn blocio ffyrdd ym Meirionnydd, gofynnais a ellid cynnal arolwg cyn i llithriadau ddigwydd. Awgrymais arolwg ar ôl cwymp clir o goed rhwng Bermo a Bontddu ar yr A496, mewn achos o gwymp creigiau yno. Dylid rhoi blaenoriaeth uchel i’r A496 ger Talsarnau a Stryd Brenin Edward, Bermo lle mae problemau. Mae ADRA yn honni eu bod y y cwmni tai cymdeithasol mwyaf yng Ngogledd Cymru ac mae ganddynt eiddo hyd at Wrecsam ac i’r de tan Aberystwyth. Dim ond ychydig iawn o gyfnewidfeydd tai cyfreithlon sy’n cael eu cynnal er bod cyfnewidfeydd yn broblem mewn rhai pentrefi. Mae'r mwyafrif o gwynion ADRA yn ymwneud ag oedi mewn cynnal a chadw. Pwysleisiodd aelodau fod angen ymgynghori â Chynghorwyr lleol yn fwy gan eu bod â gwybodaeth leol. Cynhaliwyd arolygiadau o wasanaethau cymdeithasol a lles Gwynedd yn ddiweddar ac ar y cyfan fe wnaeth y Cyngor yn dda. Amlygwyd gorwariant ar wasanaethau oedolion, teuluoedd a digartref a derbyniwyd bod problemau yn genedlaethol gyda phrinder llety rhent a phrinder staff yn y system ofal. Bydd pennaeth Cyngor Llawn pan fydd y dreth ar gyfer 2025/26 yn cael ei gosod. Roedd fy nisgwyliad gwreiddiol o gynnydd o 8.66% yn gywir. Bydd hyn yn golygu cynnydd o £2.92 yr wythnos ar gyfer eiddo band D. Mae Gwynedd yn cyllidebu gwario £356 miliwn gyda £248 miliwn yn dod o grantiau'r Llywodraeth a £108 miliwn o'r dreth gyngor. Mae'r cynnydd yng Ngwynedd yn costio dros £4 miliwn ac ar ôl grantiau yn £3 miliwn, mae'r gwahaniaeth yn mynd ar y dreth gyngor. Mae yna rybudd y gallai 26/27 fod yn broblemus gan y bydd grantiau'r Llywodraeth yn llai oherwydd gostyngiad mewn yn niferoedd y boblogaeth a llai o ddisgyblion mewn ysgolion tra ar yr un pryd mae'r angen am wasanaethau yn cynyddu. Cafodd cyfarfod yr heddlu ar gyfer mis Chwefror ei ganslo oherwydd salwch. Roedd adroddiadau o salwch yn yr ysgol yn ogystal ymhlith disgyblion ac athrawon a bu'n rhaid cau dosbarthiadau. Roedd gennyf lawer o bryderon ynghylch sibrydion y byddai 100 o garafanau yn cael eu dyrannu ar gyfer mewnfudwyr. Fe wnes i wirio gyda gweithredwyr safleoedd a Phrif Weithredwr Gwynedd ac roedd y stori yn son yn unig. Cefais wybod gan y Prif Weithredwr bod yn RHAID rhoi gwybod i unrhyw ddyraniadau i ardal bryd hynny RHAID hysbysu'r awdurdod lleol ynghylch ysgolion, meddygfeydd, trafnidiaeth gyhoeddus ac ati ac nad oedd Gwynedd wedi derbyn unrhyw wybodaeth o'r fath, gan gadarnhau bod yr adroddiadau yn sibrydion. Diolch i'r bobl a ddaeth â'r sibrydion i'm sylw. Rwyf ar gael ar 01341242758 neu e.joneswilliams@btinternet.com neu Cyng.ErylJones-Williams@gwynedd.llyw.

**3.8 CEISIADAU CYNLLUNIO**

**Amrywio Amod 2 (Cynlluniau manwl) ynghlwm wrth ganiatâd cynllunio NP5/58/365H dyddiedig 18/09/2023 i newid y dyluniad diwygiedig i godi orendy to brig i ochr y tŷ Llain 3, Cae A.O. Rhif 9687, Penybont, Talybont (NP5/58/365K)**

Cefnogi y cais hwn.

**3.9 MATERION YN CODI**

**A Cynllun Cyllideb**

Adroddwyd bod £88,974.47 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £36,717.04 o wariant yn fwy na oedd wedi cael ei glustnodi yn y gyllideb am y flwyddyn. Mae hyn yn bennaf oherwydd bod y Cyngor wedi talu gweddill y gost am ddatblygu y maes parcio yn ystod y flwyddyn ariannol newydd.

**B** **Grwp Gwella Dyffryn Ardudwy a Talybont**

Adroddodd y Cyng. Edward Griffiths bod ddim byd pellach i’w adrodd ynglyn ar Grwp uchod ers cyfarfod diwethaf y Cyngor.

812.......................................................Cadeirydd

**C**  **Neuadd Bentref**

Adroddodd y Cyng. Deilwen Anderson ei bod yn dal i aros am brisiau gan Eric Neville ynglyn a gegin y caffi ag eu bod yn mynd i geisio am grant “Pawb a’i le” ac adroddodd y Cyng. Jennifer Yuill ei bod wedi cyfarfod a Elin William o Gyngor Gwynedd ag ei bod wedi cael gwybod ganddi bod ddim arian ar gael ar hyn o bryd. Cafwyd wybod bydd y drws tan yn agor os bydd y larwm tan yn mynd i ffwrdd.

Fe roddwyd yr hawl i siarad i Mr. Mick Tibbetts ynglyn ar neuadd a cafwyd wybod bod y cwmni ysiwrant eisiau i’r Cyngor wneud cytundeb ysgrifenedig yn datgan eu bod yn fodlon i’r pwyllgor rheolaeth ysiwrio y neuadd a bod angen hwn erbyn y 15ed o’r mis hwn. Hefyd ‘roedd angen ateb cwestiynau ynglyn ar ymsuddiant o flaen y neuadd a cytunodd y Cyng. Edward Griffiths ddelio gyda’r mater hwn. Cafwyd wybod gan Mr. Tibbetts ei fod wedi uwchlwytho y cyfrifon i gyd i’r Comisiwn Elusenau. ‘Roedd pryderon gan Aelodau y Cyngor ynglyn a prisiau oedd wedi eu derbyn yn y gorffennol gan wahanol gwmniau ynglyn a caffi y neuadd. Datganwyd gan Mr. Tibbetts bod pwyllgor y neuadd yn meddwl byddai rhan o gaffi y neuadd yn cael ei ddefnyddio fel hwb cymunedol a rhan arall fel caffi yn gweini te a coffi.

**D Agor Tenderau Torri Gwair**

Adroddodd y Clerc ei bod wedi derbyn 2 tender i mewn i wneud y gwaith uchod. Ar ol trafodaeth cytunwyd bod Mr. Gary Coates o gwmni Evergreen yn cael tender 1 (mynwentydd) a Mr. Gary Martayn o gwmni West Coast Properties yn cael tender 2 a 3 ( llwybrau cyhoeddus, o amgylch maes parcio Llidiart y Parc, parc chwarae ag o amgylch y seddi ger Ffordd Ystumgwern, Bro Enddwyn, lawr Ffordd y Llan a Ffordd yr Efail). Hefyd adroddodd y Clerc ei bod wedi derbyn pris gan Mr. Gareth John Williams i dorri a clerio y gwair o amgylch y toiledau yn Talybont ag hefyd i dorri a clerio y gwair yn Parc Morlo ag i dorri a clerio y gwair yn Gardd Penybont a byddai y gwaith o edrych ar ol y pot blodau ger arwydd Talybont yn cael ei gynnwys gyda’r gwaith yn Gardd Penybont ar gwaith gyda’r potiau blodau ger y toiledau yn Talybont.

**E HAL**

Adroddodd y Cadeirydd ei fod wedi mynychu cyfarfod cyhoeddus ynglyn ar safle uchod yn Harlech ar y 19eg o fis diwethaf ag ei fod yn gyfarfod diddorol gyda amryw yn bresennol.

**3.10 GOHEBIAETH**

**A** **Cyngor Gwynedd – Adran Priffyrdd**

Wedi cael yr ateb canlynol gan yr Adran uchod eu bod yn anfon y materion ynglyn ar tri pwynt cyntaf ymlaen at Adran Trafnidiaeth yn Caernarfon i weithredu gyda cais eu bod yn ymateb i chwi yn uniongyrchol. Hefyd yn datgan mewn perthynas a Ffordd Gors y Gedol, mae wedi trefnu i’r Arolygwr ymweld ar safle i asesu yn ystod yr wythnos yma, ag oherwydd ei bod yn edrych fod y gôr-dyfiant o groesffordd Bro Enddwyn yn tyfu o dir preifat, byddant yn anfon llythyrau i’r perchnogion gyda cais ei bod yn torri’r tyfiant.

**B Parc Cenedlaethol Eryri**

Wedi derbyn e-bost gan yr uchod ynghyd a nodyn cyfarwyddyd Eryri ar y system gynllunio ag yn gofyn i’r Cyngor gymeryd sylw ohono pan yn trafod ceisiadau cynllunio. ‘Roedd y Clerc wedi anfon hwn ymlaen yn barod i bob Aelod.

**C** **Play Inspection Company**

Wedi derbyn yr adroddiad ynglyn ar archwiliad ‘roeddynt wedi ei gario allan ar y Parc chwarae Pentre Uchaf yn ddiweddar. ‘Roedd y Clerc wedi anfon hwn ymlaen yn barod i bob Aelod. Cytunwyd i gario allan y gwaith oedd ei angen ei wneud fel a nodwyd yn yr adroddiad a cytunodd y Cyng. Sian Edwards i gysylltu gyda chwmni G. L. Jones ynglyn a offer oeddynt wedi ei osod yna. Agenda mis nesa.

**D Cyngor Gwynedd – Adran Priffyrdd**

Wedi derbyn llythyr gan yr uchod yn hysbysu y Cyngor bydd gwaith o dorri 100m o dyfiant yn cael ei wneud ar llwybr cyhoeddus rhif 47 ger Glanrhos yn ystod y mis hwn. ‘Roedd y Clerc wedi anfon hwn ymlaen yn barod i bob Aelod.

813.....................................................Cadeirydd

**E Heddlu Gogledd Cymru**

Wedi derbyn e-bost gan y Comisiynydd Heddlu a Throsedd Cymru (CHTh), ynghyd a chopi o Gynllun Heddlu a Throsedd ar gyfer Gogledd Cymru er gwybodaeth I’r Cyngor. ‘Roedd y Clerc wedi anfon hwn ymlaen yn barod i bob Aelod.

**F Linda Paganuzzi**

Wedi derbyn e-bost gan yr uchod o ran ei phryder am ddiffibrilwyr yn yr ardal a dywedodd y Clerc ei bod wedi derbyn e-bost ddydd Sadwrn diwethaf gan yr uchod yn gofyn am siarad yn y cyfarfod heno ac roedd hi wedi dweud wrthi y byddai'n rhaid iddi roi 7 diwrnod o rybudd os oedd am annerch y Cyngor. Roedd Ms Paganuzzi eisiau atebion i'r cwestiynau canlynol:-

1. Perchnogaeth. Pwy sy'n gyfrifol am gynnal a chadw? Mae gan y dyfeisiau fatris a phadiau sydd angen eu disodli os ydynt yn mynd allan o ddyddiad ac ailgyflenwi pan gânt eu defnyddio.
Mae halen ac aer tywodlyd yn achosi cyrydiad a all olygu ei bod yn amhosibl agor y cabinet neu gall rendro'r
dyfais yn anddefnyddiadwy. Hefyd cost cynnal a chadw: a oes arian ar gael?

2. Cofrestru un o'r diffibrilwyr gyda The Circuit, sef yr ap a ddatblygwyd gan Sefydliad Prydeinig y Galon. Gall unrhyw un sy'n chwilio am ddiffibriliwr (boed yn berson lleol neu'n ymwelydd) ddod o hyd i leoliad y 10 dyfais agosaf gan ddefnyddio'r ap yn gyflym.

3. Hyfforddiant: byddai'n fuddiol iawn cynnal sesiynau hyfforddi i bob aelod o'r gymuned gael cyfle i fynychu, gan gynnwys plant, i wybod sut i agor y cabinet a defnyddio'r peiriant.

Dywedodd y Clerc ei bod wedi anfon yr ateb canlynol o ran y diffibrilwyr sy'n eiddo i'r Cyngor Cymuned
Er gwybodaeth i chi, mae'r Cyngor Cymuned yn berchen ar ddau ddiffibriliwr un yn y pentref gan Smithy Garage a'r llall yn Nhal-y-bont ger y toiledau cyhoeddus ac yn gyfrifol am eu gwaith cynnal a chadw a heddiw mae'r ddau wedi cael eu gwasanaethu gan Ambiwlans Cymru a bydd batris newydd wedi'u gosod yn y ddau a bydd y padiau yn cael eu gosod pan fo angen. Mae'r ddau ddiffibriliwr hyn wedi'u cofrestru yn ôl yr angen gyda'r Gylchdaith a derbynnir hysbysiad pan fydd hi'n bryd gwirio'r diffibrilwyr. Roedd problem gyda'r un gan Smithy Garage yr wythnos diwethaf a byddai y mater hyn wedi cael ei ddatrys y pryd hynny os byddai person heb fynd â'r diffibriliwr i ffwrdd o'r cabinet ag oherwydd ei fod wedi gwneud hynny ‘roedd wedi gwneud materion hyn yn waeth fel a nodwyd gan Ambiwlans Cymru. Cyn belled ag y mae'r Cyngor Cymuned yn ymwybodol bod gan y gwahanol safleoedd gwersylla o amgylch y ddau bentref ddiffibrilwyr eu hunain ond mae'r safleoedd gwersylla eu hunain yn rhedeg ac yn cynnal y rhain yn breifat.

Derbyniwyd e-bost pellach gan Ms Paganuzzi yn gofyn y cwestiynau canlynol ac eisiau atebion cyn diwedd yr wythnos hon os nad oedd hi'n bresennol yn y cyfarfod:-

1. Mae gennyf ddiddordeb arbennig mewn gwybod a fydd y Cyngor Cymuned yn ystyried caniatáu rhywfaint o gymorth i hyfforddi aelodau o'r gymuned leol i ddod o hyd i'n diffibrilwyr a'u defnyddio.

2. Hefyd cyllid ar gyfer hyrwyddo lleoliadau diffibriliwr o amgylch ein hardal ar bosteri yng nghypyrddau hysbysfwrdd, mewn siopau lleol, busnesau a lleoliadau allweddol o amgylch ein pentrefi. Byddai hyn yn hanfodol er mwyn annog ymwybyddiaeth o unrhyw un nad oes ganddo wybodaeth am y Gylchdaith neu'r ardal (ymwelwyr) a byddai'n cynnwys y rhai nad ydynt yn eiddo i'r Cyngor Cymuned, ond sydd ar gael i'r cyhoedd.

‘Roedd Aelodau y Cyngor ddim yn hapus o gwbwl bod aelod o’r cyhoedd wedi mynd ar diffibrilwyr ger Garej Smithy o’r cabinet a bod ganddo ddim hawl gwneud hyn a cytunwyd bod y Clerc yn holi Ambiwlans Cymru i gael i cod wedi ei newid fel bod neb yn gallu mynd i mewn i’r cabinet onibai eu bod yn cysylltu gyda Ambwilans Cymru yn gyntaf.

Adroddodd y Clerc ymhellach ei bod wedi cysylltu ag Ambiwlans Cymru ynglyn a cynnal hyfforddiant ag ei bod wedi cael gwybod eu bod yn fodlon dod allan i gynnal hyfforddiant sydd yn cael ei adnabod fel cwrs ymwybyddiaeth CPR a diffibrilwyr ag yn cael ei rhedeg gan Ambiwlans Cymru. Cytunwyd rhoid y mater hwn ar agenda mis nesa er mwyn ei drafod ymhellach.

814..........................................................Cadeirydd

**3.11 ADRODDIAD Y TRYSORYDD**

Adroddodd y Trysorydd bod £8,091.91 yn y cyfrif rhedegol a £55,726.70 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £273.06 (cyflog) + £116.40 costau = £389.46

Play Inspection Company - £170.40 – archwiliad y parc chwarae

Mantell Gwynedd - £10.00 - tal aelodaeth am y flwyddyn

Tomos Hughes - £258.00 - batteries newydd i’r 2 defibs

Fe gafodd y taliadau uchod eu prosesu gan y Cyng. John Ceri Evans a wnaeth y Cyng. Edward Williams gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

**Derbyniadau ers y cyfarfod diwethaf**

Pritchard a Griffiths - £247.00 – claddu y diweddar Mrs Olwen Telfer (llwch)

**Ceisiadau am gymorth ariannol**

Cylch Meithrin y Gromlech - £2,000

Cyfeillion Ysgol Gynradd Dyffryn Ardudwy - £1,500

Clwb Peldroed - £1,500

CFFI Meirionnydd - Cytunwyd peidio a rhoid cyfraniad iddynt ond yn hytrach rhoid cyfraniad i CFFI Ardudwy pan fydd llythyr cais wedi ei dderbyn

**Anfonebau wedi eu talu ers y cyfarfod diwethaf**

Catrin Soraya Williams – £156.60 – gwasanaeth cyfieithu

Adroddodd y Trysorydd ymhellach ei bod wedi gofyn i Ms Luned Fon Jones o Adran Cyllid, Cyngor Gwynedd a fyddai yn fodlon gweithredu fel Archwiliwr Mewnol y Cyngor eto eleni ag ei bod wedi cytuno i hyn.

**3.12 UNRHYW FATER ARALL**

Cafwyd wybod bod tyrchod yn y fynwent gyhoeddus ag hefyd yn y parc chwarae.

Datganwyd pryder bod y llwybr troed ger tafarn Ysgethin byth wedi ei drwsio

Cafwyd wybod bod y blwch post ger ystad Penrhiw wedi cael ei dynnu ffwrdd pherwydd diffyg defnydd

Adroddwyd bod dipyn o gwynion wedi cael eu derbyn ynglyn a chyflwr Castell Coch a cytunwyd cysylltu gyda’r Parc Cenedlaethol ynglyn a hyn.

**ARWYDDWYD................................................Cadeirydd**

**DYDDIAD........................................................................** 815